Уразавылда милли бәйрәм гөрләде (ФОТО)

	Традиция буларак, быел да 4 июньдә Уразавыл сабан туе гөрләп узды. Гадәттәгечә, олы кунакларны милли бәйрәмебез түренә К.Октябрь районы башлыклары Рафаэль Ильясов белән Халит Сөләйманов хөрмәтләп озатып бардылар. Ә моңа кадәр аларны район үзешчәннәре, Пашат укучылары һәм Спас районының “Алтын хәзинә” фольклор төркеме җыр-моң, ипи-тоз һәм чәк-чәк белән бәйрәм мәйданы алдында каршы алдылар, рәхим итеп түрдән уздырдылар.	 Шуннан соң хөрмәтле кунаклар милли табын янында тукталыш ясадылар, самавырдан чәй эчтеләр, тәмле-тәмле ризыклардан авыз иттеләр һәм түргә үттеләр. Алар арасында өлкә авыл хуҗалыгы министры Алексей Морозов, күптән түгел “Бердәм Россия” партиясе оештырган праймеризда җиңеп чыккан Владимир Панов һәм Вячеслав Аксинин, өлкә Законнар чыгару җыенының аграр комитет рәисе Николай Шкилев һәм өлкә хөкүмәтенең эчке сәясәт министрлыгы вәкиле Ольга Шумакова, Дзержинск шәһәр администрациясенең юллар хуҗалыгы департаменты директоры Хөсәин Сәбитов һәм Сергач районы башлыгы Николай Субботин, иҗтимагый оешмалар рәисләре Гаяр Хәсәнов һәм Надир Хафизов, Рәшит Ваһапов фонды рәисе Рифат Фаттахов һәм Т.Новгород өлкәсенең атказанган ветераны Нәим ага Абдуллин бар иде. 
	Олег ӘНДӘРҖӘНОВ, Ришат РАМАЗАНОВ	
Туган як

	№ --- | 21.06.2016	


